
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χορήγηση ειδικής παροχής άρθρου 14 Ν. 3016/02 στους 


υπαλλήλουςτου Υπουργείου Τύπου και ΜΜΕ. 1 

Χορήγηση ειδικής παροχής άρθρου 14 Ν. 3016/02 
στους υπαλλήλους του Υπουργείου Μακεδονίας - 

Θράκης. 2 

Καθορισμός συμπληρωματικών μέτρων για την εφαρμο¬ 
γή Διατάξεων των ΚΑΝ (ΕΟΚ) 1906/90 και 1907/ 90 
του Συμβουλίου σχετικά με ορισμένους κανόνες 
εμπορίας για το κρέας πουλερικών και ορισμένες 
προδιαγραφές εμπορίας για τα αυγά αντίστοιχα. 3 


ΑΠΟΦΑΣΕΙΣ 

Αριθ. 2/40098/0022 (1) 

Χορήγηση ειδικής παροχής άρθρου 14 Ν. 3016/02 στους 
υπαλλήλουςτου Υπουργείου Τύπου και ΜΜΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/1994 «Συγκρότηση της Γενι¬ 
κής Γραμματείας Τύπου και Πληροφοριών σε Υπουργείο Τύ¬ 
που και Μέσων Μαζικής Ενημέρωσης και καθορισμός των 
αρμοδιοτήτων του» (ΦΕΚ. 116/Α/7.7.1994). 

2. Τις διατάξεις του Π.Δ.258/1993 «Περί Οργανισμού της 
Γενικής Γ ραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης», όπως τροποποιήθηκε 
με το Π.Δ. 171/1994 (ΦΕΚ 108/Α/6.7.1994). 

3. Τις διατάξεις του άρθρου 14 του Ν. 3016/2002 «Για την 
εταιρική διακυβέρνηση, θέματα μισθολογίου και άλλες δια¬ 
τάξεις». 

4. Τις διατάξεις του άρθρου 1 του Ν. 3029/02 «Μεταρρύθ¬ 
μιση συστήματος κοινωνικής ασφάλισης», σύμφωνα με τις 
οποίες η εν λόγω παροχή λαμβάνεται υπόψη από 1.1.2003 
στη βάση υπολογισμού της σύνταξης. 

5. Την 1100383/1330/0006Α/31.10.2001 απόφαση του Πρω¬ 
θυπουργού και του Υπουργού Οικονομικών «Καθορισμός αρ¬ 
μοδιοτήτων των Υφυπουργών Οικονομικών». 

6. Το γεγονός ότι η παροχή του άρθρου 14 του Ν. 3016/ 
2002 καταβάλλεται σε όσους υπαλλήλουςτου Δημοσίου και 


των Ν. Π.Δ.Δ. δεν λαμβάνουν άλλου είδους πρόσθετες μι- 
σθολογικές παροχές. 

7. Το γεγονός ότι, από την απόφαση αυτή προκαλείται δα¬ 
πάνη που βαρύνει τον Κρατικό Προϋπολογισμό ΚΑΕ 0267, 
0367 και ανέρχεται στο ποσό των οκτακόσιων επτά χιλιάδων 
οκτακόσιων σαράντα (807.840) ΕΥΡΩ περίπου για το έτος 
2002 και στο ποσό του ενός εκατομμυρίου εβδομήντα επτά 
χιλιάδων εκατόν είκοσι (1.077.120) ΕΥΡΩ περίπου, για τα 
επόμενα έτη, αποφασίζουμε: 

1. Χορηγείται μηνιαία ειδική παροχή: 

α) στους υπαλλήλους του Υπουργείου Τύπου και ΜΜΕ, 
μόνιμους και με σύμβαση εργασίας Ιδιωτικού Δικαίου, των 
οποίων οι αποδοχές διέπονται από τις διατάξεις του Ν. 
2470/1997. 

β) στους αποσπασμένους ή τοποθετούμενους από άλλα 
Υπουργεία, ΟΤΑ ή λοιπά ΝΠΔΔ. 

2. Το ύψος της ειδικής παροχής ορίζεται σε 88 ΕΥΡΩ, από 
1.1.2002 και σε 176 ΕΥΡΩ, από 1.7.2002. 

3. Η ειδική παροχή συμψηφίζεται με οποιεσδήποτε άλλες 
παροχές, επιδόματα και αποζημιώσεις εκτός των καταβαλ- 
λομένων από συμμετοχή σε συλλογικά όργανα, αποζημιώ¬ 
σεων, που λαμβάνουν οι δικαιούχοι αυτής, ανεξάρτητα από 
την πηγή που καταβάλλονται. 

4. Όσοι υπάλληλοι είναι αποσπασμένοι εντός ή εκτός του 
Υπουργείου Τύπου και ΜΜΕ και λαμβάνουν αντίστοιχα επι¬ 
δόματα ή αποζημιώσεις με οποιαδήποτε μορφή, τα οποία 
αθροιστικώς υπερβαίνουν το ποσό της ειδικής παροχής, δεν 
δικαιούνται αυτή. Σε περίπτωση που τα εν λόγω επιδόματα 
και αποζημιώσεις υπολείπονται της ειδικής παροχής της 
παρ. 1 της παρούσας, τότε καταβάλλεται η εκάστοτε προ- 
κύπτουσα σχετική διαφορά. 

5. Η κατά τα ως άνω χορηγούμενη ειδική παροχή, δεν κα¬ 
ταβάλλεται για όσο διάστημα οι υπάλληλοι τελούν σε άδεια 
άνευ αποδοχών και σε κάθε άλλη ειδική άδεια, πλην των θε¬ 
σμοθετημένων αδειών, (κανονικές, εκπαιδευτικές, κύησης 
και λοχείας κ.λπ), σε διαθεσιμότητα ή αργία και σε αναρρω- 
τική άδεια, πλην αυτής που χορηγείται από τα Δημόσια Νο¬ 
σοκομεία, τα Κέντρα Υγείας του Δημοσίου, τις Πανεπιστη¬ 
μιακές Κλινικές, τους νοσηλευτικούς σχηματισμούς του Ι.Κ 
Α. και τις Ιδιωτικές Κλινικές, εφόσον έχει προηγηθεί νοση¬ 
λεία σε αυτές, που αποδεικνύεται από σχετικά παραστατικά, 
(εισαγωγή, εξιτήριο κ.λπ). 

6. Η ειδική παροχή της παρ. 1 δεν περικόπτεται για όσο 
χρονικό διάστημα οι υπάλληλοι απουσιάζουν λόγω συνδικα¬ 
λιστικών υποχρεώσεων ή λόγω άσκησης καθηκόντων Προέ¬ 
δρων, Δημοτικών ή Κοινοτικών Συμβουλίων ή Προέδρων 
Επιτροπών Νομαρχιακών Συμβουλίων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Η ειδική αυτή παροχή, σύμφωνα και μετά αναφερόμενα 
στηνπαρ. 2 του σκεπτικού της παρούσας, υπόκειται στις συ¬ 
νήθεις κρατήσεις των επιδομάτων. Επίσης, συνεντέλλεται 
με τις μηνιαίες αποδοχές των υπαλλήλων. 

8. Από την έναρξη ισχύος της παρούσας, παύειη ισχύς κά¬ 
θε άλλης απόφασης, κατά το μέρος που ρυθμίζει διαφορε¬ 
τικά τα αναφερόμενα στην απόφαση αυτή θέματα. 

9. Η απόφαση αυτή, που ισχύει από 1.1.2002, να δημοσι- 
ευθεί στην Εφημερίδα της Κυβερνήσεως. 

Αθήνα, 17 Ιουλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΣΤΑΣ ΣΚΑΝΔΑΛΙΔΗΣ 

ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

ΧΡΗΣΤΟΣ ΠΡΩΤΟΠΑΠΑΣ 
-♦- 

Αριθ. 2/31813/0022 (2) 

Χορήγηση ειδικής παροχής άρθρου 14 Ν. 3016/02 στους 
υπαλλήλους του Υπουργείου Μακεδονίας - Θράκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 

ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις του άρθρου 14 του Ν. 3016/2002 «Για την 
εταιρική διακυβέρνηση, θέματα μισθολογίου και άλλες δια¬ 
τάξεις». 

2. Τις διατάξεις του άρθρου 1 του Ν. 3029/02 «Μεταρρύθ¬ 
μιση συστήματος κοινωνικής ασφάλισης», σύμφωνα με τις 
οποίες η εν λόγω παροχή λαμβάνεται υπόψη από 1.1.2003 
στη βάση υπολογισμού της σύνταξης. 

3. Την 1100383/1330/0006Α/31.10.2001 απόφαση του Πρω¬ 
θυπουργού και του Υπουργού Οικονομικών «Καθορισμός αρ¬ 
μοδιοτήτων των Υφυπουργών Οικονομικών». 

4. Το γεγονός ότι η παροχή του άρθρου 14 του Ν. 3016/ 
2002 καταβάλλεται σε όσους υπαλλήλους του Δημοσίου και 
των Ν.Π.Δ.Δ. δεν λαμβάνουν άλλου είδους πρόσθετες μι- 
σθολογικές παροχές. 

5. Το γεγονός ότι, από την απόφαση αυτή προκαλείται δα¬ 
πάνη που βαρύνει τον Κρατικό Προϋπολογισμό ΚΑΕ 0267, 
0367 και ανέρχεται στο ποσό των διακοσίων είκοσι τεσσά¬ 
ρων χιλιάδων πεντακοσίων εβδομήντα έξι (224.576) ΕΥΡΩ 
περίπου, για το έτος 2002 και τριακοσίων τεσσάρων χιλιά¬ 
δων εκατόν είκοσι οκτώ (304.128) ΕΥΡΩ περίπου, για τα επό¬ 
μενα έτη, αποφασίζουμε: 

1. Χορηγείται μηνιαία ειδική παροχή: 

α) στους υπαλλήλους του Υπουργείου Μακεδονίας -Θρά¬ 
κης, μόνιμους και με σύμβαση εργασίας Ιδιωτικού Δικαίου, 
των οποίων οι αποδοχές διέπονται από τις διατάξεις του Ν. 
2470/1997. 

β) στους αποσπασμένους ή τοποθετούμενους από άλλα 
Υπουργεία, ΟΤΑ ή λοιπά ΝΠΔΔ. 

2. Το ύψος της ειδικής παροχής ορίζεται σε 88 ΕΥΡΩ, από 
1.1.2002 και σε 176 ΕΥΡΩ, από 1.7.2002. 

3. Η ειδική παροχή συμψηφίζεται με οποιεσδήποτε άλλες 
παροχές, επιδόματα και αποζημιώσεις εκτός των καταβαλ- 
λομένων από συμμετοχή σε συλλογικά όργανα, αποζημιώ¬ 
σεων, που λαμβάνουν οι δικαιούχοι αυτής, ανεξάρτητα από 
την πηγή που καταβάλλονται. 

4. Όσοι υπάλληλοι είναι αποσπασμένοι εντός ή εκτός του 
Υπουργείου Μακεδονίας - Θράκης και λαμβάνουν αντίστοι¬ 


χα επιδόματα ή αποζημιώσεις με οποιαδήποτε μορφή, τα 
οποία αθροιστικώς υπερβαίνουν το ποσό της ειδικής παρο¬ 
χής, δεν δικαιούνται αυτή. Σε περίπτωση που τα εν λόγω επι¬ 
δόματα και αποζημιώσεις υπολείπονταιτης ειδικής παροχής 
της παρ. 1 της παρούσας, τότε καταβάλλεται η εκάστοτε 
προκύπτουσα σχετική διαφορά. 

5. Η κατά τα ως άνω χορηγούμενη ειδική παροχή, δεν κα¬ 
ταβάλλεται για όσο διάστημα οι υπάλληλοι τελούν σε άδεια 
άνευ αποδοχών και σε κάθε άλλη ειδική άδεια, πλην των θε¬ 
σμοθετημένων αδειών, (κανονικές, εκπαιδευτικές, κύησης 
και λοχείας κ.λπ), σε διαθεσιμότητα ή αργία και σε αναρρω- 
τική άδεια, πλην αυτής που χορηγείται από τα Δημόσια Νο¬ 
σοκομεία, τα Κέντρα Υγείας του Δημοσίου, τις Πανεπιστη¬ 
μιακές Κλινικές, τους νοσηλευτικούς σχηματισμούς του 
Ι.Κ.Α. και τις Ιδιωτικές Κλινικές, εφόσον έχει προηγηθεί νο¬ 
σηλεία σε αυτές, που αποδεικνύεται από σχετικά παραστα¬ 
τικά, (εισαγωγή, εξιτήριο κ.λπ). 

6. Η ειδική παροχή της παραγράφου 1 δεν περικόπτεται 
για όσο χρονικό διάστημα οι υπάλληλοι απουσιάζουν λόγω 
συνδικαλιστικών υποχρεώσεων ή λόγω άσκησης καθηκό¬ 
ντων Προέδρων, Δημοτικών ή Κοινοτικών Συμβουλίων ή 
Προέδρων Επιτροπών Νομαρχιακών Συμβουλίων. 

7. Η ειδική αυτή παροχή, σύμφωνα και μετά αναφερόμενα 
στην παρ.2 του σκεπτικού της παρούσας, υπόκειται στις συ¬ 
νήθεις κρατήσεις των επιδομάτων. Επίσης, συνεντέλλεται 
με τις μηνιαίες αποδοχές των υπαλλήλων. 

8. Από την έναρξη ισχύος της παρούσας, παύειη ισχύς κά¬ 
θε άλλης απόφασης, κατά το μέρος που ρυθμίζει διαφορε¬ 
τικά τα αναφερόμενα στην απόφαση αυτή θέματα. 

9. Η απόφαση αυτή, που ισχύει από 1 1.2002, να δημοσι- 
ευθεί στην Εφημερίδα της Κυβερνήσεως. 

Αθήνα, 17 Ιουλίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΣΤΑΣ ΣΚΑΝΔΑΛΙΔΗΣ 

ΜΑΚΕΔΟΝΙΑΣ - ΘΡΑΚΗΣ 

ΓΕΩΡΓΙΟΣ ΠΑΣΧΑΛΙΔΗΣ 
-♦- 

Αριθ. 269281 (3) 

Καθορισμός συμπληρωματικών μέτρων για την εφαρμογή 
Διατάξεωντων ΚΑΝ (ΕΟΚ) 1906/90 και 1907/90του Συμ¬ 
βουλίου σχετικά με ορισμένους κανόνες εμπορίας γιατο 
κρέας πουλερικών και ορισμένες προδιαγραφές εμπο¬ 
ρίας για τα αυγά αντίστοιχα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 "Περί οργάνω¬ 
σης των διοικητικών υπηρεσιών για την εφαρμογή της Συν¬ 
θήκης Προσχώρησης της Ελλάδος στις Ευρωπαϊκές Κοινό¬ 
τητες και ρύθμισης συναφών θεσμικών και οργανωτικών θε¬ 
μάτων". (Α'280). 

β) Του άρθρου 1 παρ. 1,2,3του Ν. 1338/83 "Εφαρμογήτου 
κοινοτικού δικαίου" (Α' 34) όπως τροποποιήθηκε με το άρ¬ 
θρο 6 του Ν. 1440/84 "Συμμετοχή της Ελλάδος στο κεφά¬ 
λαιο, στα αποθεματικά και στις προβλέψεις της Ευρωπαϊκής 
Κοινότητας ΑΝΘΡΑΚΟΣ ΚΑΙ ΧΑΛΥΒΟΣ και του Οργανισμού 
Εφοδιασμού ΕΥΡΑΤΟΜ" (Α' 70) και του άρθρου 65 του Ν. 
1892/1990 (Α'101). 

γ) Του άρθρου 29Ατου Ν. 1558/1986 "Κυβέρνηση και κυ¬ 
βερνητικά όργανα" (Α' 137),όπως αυτό προστέθηκε με το άρ¬ 
θρο 27 του Ν. 2081 /I 992 (Α' 154) και αντικαταστάθηκε από το 
άρθρο 1 παρ. 2α του Ν. 2469/1997 (Α'38) και το γεγονός ότι 
από τις διατάξεις της παρούσας απόφασης δεν προκαλείται 
δαπάνη σε βάρος του κρατικού προϋπολογισμού. 

δ) Του Ν. 2637/98 "Σύσταση Οργανισμού Πληρωμών και 
Ελέγχου Κοινοτικών Ενισχύσεων Προσανατολισμού και Εγ¬ 
γυήσεων,Οργανισμού Πιστοποίησης και Επίβλεψης Γεωργι- 
κών Προϊόντων, Γ ενικών Διευθύνσεων και θέσεων προσωπι¬ 
κού στο Υπουργείο Γεωργίας" και "Εταιρείας Αξιοποίησης 
Αγροτικής Γης Α.Ε. και άλλες διατάξεις" (ΦΕΚΑ'200). 

ε) Της 399580/30.10.2001 κοινής απόφασης του Πρωθυ¬ 
πουργού και του Υπουργού Γεωργίας "Ανάθεση αρμοδιοτή¬ 
των στους Υφυπουργούς Ευάγγελο Αργύρη και Φώτη Χα- 
τζημιχάλη" (1479 Β'). 

2. Την ανάγκη τροποποίησης και συμπλήρωσηςτης 349502/ 
6.4.2000 ΚΥΑ (ΦΕΚ 533 Β') σχετικά με τον καθορισμό συ¬ 
μπληρωματικών μέτρων για την εφαρμογή διατάξεων των 
ΚΑΝ.(ΕΟΚ)-1906/90 ΚΑ11907/90 του Συμβουλίου σχετικά με 
ορισμένους κανόνες εμπορίας για το κρέας πουλερικών και 
ορισμένες προδιαγραφές εμπορίας για τα αυγά αντίστοιχα. 

3. Τους κανονισμούς: 

α) ΚΑΝ (ΕΟΚ) 2771/75του Συμβουλίου της 29.10.75 (1_282) 
"περί κοινής οργανώσεως αγοράς στον τομέα των αυγών" 
όπως τροποποιήθηκε και ισχύει. 

β) ΚΑΝ (ΕΟΚ) 2777/75τουΣυμβουλίουτης29.10.75(1.282) 
"περί κοινής οργάνωσης αγοράς στον τομέα του κρέατος 
πουλερικών όπως τροποποιήθηκε και ισχύει. 

γ) ΚΑΝ (ΕΟΚ) 1906/90 του Συμβουλίου της 26.6.90 (1173) 
"σχετικά με ορισμένους κανόνες εμπορίας για το κρέας των 
πουλερικών" όπως τροποποιήθηκε και ισχύει. 

δ) ΚΑΝ (ΕΟΚ) 1538/91 της Επιτροπής "για τον καθορισμό 
λεπτομερών κανόνων ενόψει της εφαρμογής του ΚΑΝ 1906/ 
90 του Συμβουλίου σχετικά με ορισμένους κανόνες εμπορίας 
για το κρέας πουλερικών" όπως τροποποιήθηκε και ισχύει. 

ε) ΚΑΝ (ΕΟΚ) 1907/90 του Συμβουλίου της 26.6.90 (1.173) 
"σχετικά με ορισμένες προδιαγραφές εμπορίας για τα αυγά" 
όπως τροποποιήθηκε και ισχύει και όπως συμπληρώθηκε με 
τον ΚΑΝ (ΕΚ) 5/01 της 19.12.2000 (12/2001). 

στ) ΚΑΝ (ΕΟΚ) 1274/91 της Επιτροπής "περί λεπτομερών 
κανόνων για την εφαρμογή του ΚΑΝ (ΕΟΚ) 1907/90 σχετικά 
με ορισμένες προδιαγραφές εμπορίας για τα αυγά" όπως 
τροποποιήθηκε και ισχύει και όπως συμπληρώθηκε με τον 
ΚΑΝ (ΕΟΚ) 1651/2001 (Ε 220) της Επιτροπής, αποφασίζουμε: 
Άρθρο 1 
Σκοπός 

Σκοπός της παρούσας απόφασης είναι η θέσπιση συμπλη¬ 
ρωματικών μέτρων για την εφαρμογή των διατάξεων των 
ΚΑΝ. (ΕΟΚ) 1906/90 και 1907/90 του Συμβουλίου όπως τρο¬ 
ποποιήθηκαν και ισχύουν, σχετικά με την παραγωγή, συ- 
σκευασία,τυποποίηση, μεταποίηση και εμπορία πτηνοτροφι- 
κών προϊόντων που φέρουν ενδείξεις σχετικά με τον "τρόπο 
εκτροφής των πουλερικών κρεοπαραγωγής" ή και τον "τρό¬ 
πο εκτροφής των ωοτόκων ορνίθων" ή και "διατροφής των 
ωοτόκων ορνίθων" και που στα επόμενα άρθρα της παρού¬ 
σας θα αναφέρονται ως "ειδικές πτηνοτροφικές εκτροφές". 
Άρθρο 2 

Πεδίο Εφαρμογής 

Υπό το παρόν σύστημα ελέγχου τίθενται υποχρεωτικά 
όλες οι εκμεταλλεύσεις - επιχειρήσεις, που παράγουν ή και 
σφάζουν ή και τεμαχίζουν ή και συσκευάζουν-τυποποιούν ή 
και μεταποιούν ή και διακινούν, προϊόντα ειδικών πτηνοτρο- 


φικών εκτροφών που τίθενται σε εμπορία με ενδείξεις του 
Άρθρου 9 της παρούσης ή και πτηνοτροφές που χρησιμο¬ 
ποιούνται στην παραγωγή προϊόντων ειδικών πτηνοτροφι- 
κών εκτροφών και δεν αφοράτις υποχρεωτικές ή άλλες προ¬ 
αιρετικές ενδείξεις που απορρέουν από την κείμενη κοινοτι¬ 
κή και εθνική νομοθεσία. 

Άρθρο 3 

Ορισμοί 

Κατά την έννοια της παρούσας απόφασης νοούνται ως: 

1. Προϊόντα "ειδικών πτηνοτροφικών εκτροφών": Τα προϊό¬ 
ντα που έχουν παραχθεί σύμφωνα με τους ΚΑΝ. (ΕΟΚ) 
1538/91 και 1274/91 όπως αυτοί ισχύουν κάθε φορά, όσον 
αφορά τοντρόπο εκτροφής των πουλερικών κρεοπαραγωγής 
ή τοντρόπο εκτροφής ή και διατροφής των ωοτόκων ορνίθων. 

2. Εκμετάλλευση/Επιχείρηση: μονάδα που παράγει ή και 
σφάζει ή και τεμαχίζει ή και συσκευάζει-τυποποιεί ή και με¬ 
ταποιεί ή και διακινεί, προϊόντα ειδικών πτηνοτροφικών 
εκτροφών ή μονάδα παραγωγής ή παρασκευής ζωοτροφών 
ή συνδυασμός των παραπάνω. 

3. Επισήμανση: κάθε έγγραφο, επιγραφή, ετικέτα, ή ταινία 
που φέρει ενδείξεις του Άρθρου 9 της παρούσης και συνο¬ 
δεύει ή επιτίθεται σε προϊόντα, τα οποία έχουν παραχθεί 
σύμφωνα με τις προδιαγραφές της παραγράφου 1 του πα¬ 
ρόντος Άρθρου. 

4. ΠιστοποιητικόΓΕγγραφο που εκδίδεται μόνο για εμπο¬ 
ρική χρήση, σύμφωνα με τον κανονισμό πιστοποίησης του 
ΟΠΕΓΕΠ και πιστοποιεί ότι το προϊόν συμμορφώνεται με τις 
σχετικές απαιτήσεις των ΚΑΝ. (ΕΟΚ) 1538/ 91 ή 1274/91. 

5. Βεβαίωση: έγγραφη διαβεβαίωση ότι η εκμετάλλευ- 
ση/επιχείρηση συμμορφώνεται με τις σχετικές απαιτήσεις 
των ΚΑΝ. 1538/91 ή 1274/91 καθώς και των μέτρων που θε¬ 
σπίζονται με την παρούσα απόφαση, όσον αφορά την παρα¬ 
γωγή προϊόντων ειδικών πτηνοτροφικών εκτροφών και το 
οποίο παρέχεται για πάσα χρήση, εκτός της περίπτωσης το¬ 
ποθέτησης του προϊόντος στην αγορά. 

6. Σύμβαση ελέγχουιτο νομικό έγγραφο που συνάπτεται 
μεταξύ του ΟΠΕΓΕΠ και του ιδιοκτήτη ή νόμιμου εκπροσώ¬ 
που της εκμετάλλευσης /επιχείρησης και με το οποίο, ο πρώ¬ 
τος εκ των συμβαλλομένων αναλαμβάνει το έργο της επί¬ 
βλεψης, του ελέγχου και της πιστοποίησης και ο δεύτερος 
τις δεσμεύσεις και υποχρεώσεις που απορρέουν από την 
κοινοτική και εθνική νομοθεσία, όσον αφορά τα προϊόντα ει¬ 
δικών πτηνοτροφικών εκτροφών. 

Άρθρο 4 
Αρμόδιες Αρχές 

1. Το Υπουργείο Γεωργίας δια των αρμοδίων Υπηρεσιών 
του ασκεί την εποπτείατου συστήματος ελέγχου στο σύνο¬ 
λό του και προβαίνει σε: 

- Κοινοποίηση στην Ε.Ε. και στα άλλα κράτη - μέλη της Ε.Ε. 
των στοιχείων που προβλέπονται από τους ΚΑΝ. (ΕΟΚ) 
1906/90 άρθρο 8 παρ. 2,1907/90 άρθρο 18 παρ. 1 και άρθρο 
22 παρ. 1, 1274/91 άρθρο 18 παρ. 2, 3, 9 και 10, άρθρο 18γ 
παρ. 7 και 8 και άρθρο 20, και 1538/91 άρθρο 10 παρ. 4,5 και 
άρθρο 11 παρ. 4. 

- Εκπροσώπηση σε ευρωπαϊκά, κοινοτικά ή διεθνή όργανα 
ή οργανισμούς. 

- ελέγχους οσάκις απαιτείται, στις εκμεταλλεύσεις ή επι¬ 
χειρήσεις του άρθρου 3 της παρούσας στο πλαίσιο της επο- 
πτείαςτου. 

2. Ως αρμόδια ελέγχουσα αρχή κατά την έννοια του άρ- 
θρουδπαρ. ΙτουΚΑΝ. (ΕΟΚ) 1906/90 Συμβ. και του άρθρου 
18 του ΚΑΝ. (ΕΟΚ) 1907/90 του Συμβουλίου, ορίζεται ο Ορ¬ 
γανισμός Πιστοποίησης και Επίβλεψης Γεωργικών Προϊό- 

ντων (ΟΠ ΕΓΕΠ), με τον διακριτικό τίτλο ΑΘΒΟΟΕΡΓΓ, ο οποί¬ 
ος εδρεύει στην Αθήνα. 

Ο ΟΠΕΓΕΠ διενεργεί τακτικούς και εκτάκτους ελέγχους 
στις εκμεταλλεύσεις/επιχειρήσεις σύμφωνα με το άρθρο 6 
της παρούσας. 

Ο ΟΠΕΓΕΠ αποστέλλει τα στοιχεία που προβλέπονται στο 
άρθρο 20 παρ.1 δεύτερη γραμμή του ΚΑΝ. (ΕΟΚ) 1274/91 
στις αρμόδιες Υπηρεσίες του Υπουργείου Γεωργίας μέχρι 
τέλη Φεβρουάριου κάθε έτους. 

Άρθρο 5 

Διαδικασία ένταξης Εκμεταλλεύσεων / Επιχειρήσεων 
στο Σύστημα Ελέγχου 

1. Εκμετάλλευση/επιχείρηση που επιθυμεί να ενταχθεί στο 
Σύστημα Ελέγχου, το οποίο διαχειρίζεται ο ΟΠΕΓΕΠ, με 
σκοπό τη χρησιμοποίηση των ενδείξεων που αναφέρονται 
στο παράρτημα III του ΚΑΝ. (ΕΟΚ) 1538/91 ή και στο παράρ¬ 
τημα II του ΚΑΝ. (ΕΟΚ) 1274/91 ή και τις ενδείξεις που ανα- 
φέρονταιστο άρθρο18γτου ΚΑΝ. (ΕΟΚ) 1274/91 για προϊ¬ 
όντα ειδικών πτηνοτροφικών εκτροφών που τίθενται σε 
εμπορία, πρέπει: 

α) Να απευθύνει αίτηση στον ΟΠΕΓΕΠ. 

β) Να συνάψει σύμβαση ελέγχου με τον ΟΠΕΓΕΠ. 

γ) Να γνωστοποιήσει τη δραστηριότητα αυτή σύμφωνα με 
όσα αναφέρονται στο άρθρο 8 της παρούσας. 

2. Οιεκμεταλλεύσεις/επιχειρήσειςτηςπαρ. 1 παραμένουν 
στο σύστημα ελέγχου και πιστοποίησης εφόσον συμμορ¬ 
φώνονται με τις υποχρεώσεις που απορρέουν από τους 
ΚΑΝ. (ΕΟΚ) 1274/91 και 1538/91, της παρούσας απόφασης, 
και του κανονισμού πιστοποίησης ειδικών πτηνοτροφικών 
εκτροφώντου ΟΠΕΓΕΠ. 

Άρθρο 6 

Έλεγχοι - Πιστοποιήσεις 

1. Ο ΟΠΕΓΕΠ διενεργεί με τα ελεγκτικά του όργανα ελέγ¬ 
χους στις εκμεταλλεύσεις / επιχειρήσεις που έχουν ενταχθεί 
στο σύστημα ελέγχου. 

Ειδικότερα όσον αφορά: 

α) στο κρέας πουλερικών που φέρει ενδείξεις του παραρ¬ 
τήματος III του ΚΑΝ. (ΕΟΚ) 1538/91, πραγματοποιούνται τα¬ 
κτικές επιθεωρήσεις στους χώρους παραγωγής, τα σφα¬ 
γεία, τεμαχιστήρια, συσκευαστήρια, τυποποιητήρια, μετα¬ 
ποιητικές μονάδες, σύμφωνα με την παρ.3 του άρθρου 11 
του εν λόγω κανονισμού, και έκτακτες οποτεδήποτε κριθεί 
απαραίτητο. 

β) στα αυγά που φέρουν ενδείξεις του παραρτήματος II του 
ΚΑΝ. (ΕΟΚ) 1274/91 ή και ενδείξεις που αναφέρονται στο άρ¬ 
θρο Ιδγτου ΚΑΝ. (ΕΟΚ) 1274/91 πραγματοποιούνται τακτι¬ 
κές επιθεωρήσεις στους χώρους παραγωγής, και στα κέντρα 
συσκευασίας αυγών, τουλάχιστον μια φορά το χρόνο και 
έκτακτες οποτεδήποτε κριθεί απαραίτητο. 

γ) στις μονάδες παραγωγής ζωοτροφών που χρησιμοποι¬ 
ούνται για την παραγωγή προϊόντων ειδικών πτηνοτροφικών 
εκτροφών πραγματοποιούνται τακτικές επιθεωρήσεις του¬ 
λάχιστον μια φορά το χρόνο και έκτακτες οποτεδήποτε κρι- 
θεί απαραίτητο. 

• Ο ΟΠΕΓΕΠ στην περίπτωση παραγωγής κρέατος οφεί¬ 
λει να διενεργεί τουλάχιστον μια ανάλυση κάθε χρόνο για 
κάθε τύπο ζωοτροφής που χρησιμοποιείται και έκτακτες 
οποτεδήποτε κριθεί απαραίτητο. 

2.0 ΟΠΕΓΕΠ διενεργεί επιτόπιους ελέγχους κατόπιν προ¬ 
ειδοποίησης ή και χωρίς προηγούμενη ειδοποίηση, σε κάθε 
χώρο πώλησης ή και διάθεσης προϊόντων ειδικών πτηνο¬ 
τροφικών εκτροφών. Οι προαναφερθέντες έλεγχοι μπορούν 
να έχουν είτε προληπτικό χαρακτήρα είτε να διενεργούνται 
κατόπιν καταγγελίας ή με οποιονδήποτε τρόπο γνωστοποί¬ 
ησης περί παράνομης χρήσης των ενδείξεων που αναφέρ¬ 


θηκαν στην παράγραφο 1 του παρόντος Άρθρου ή και του 
σήματος του ΟΠΕΓΕΠ του Άρθρου 9 της παρούσης. 

3. Οι έλεγχοι, όσον αφορά την ορθή χρήση των παραπάνω 
ενδείξεων και σημάτων, διενεργούνται από ελεγκτικά όργα¬ 
να που εφοδιάζονται από τον ΟΠΕΓΕΠ με ειδικά έγγραφα 
ταυτοπροσωπίας, όπου αναφέρεται σαφώς η ανάθεση των 
ελέγχων των παραγράφων 1 και 2 του παρόντος Άρθρου. 

4. Κατά την διενέργεια του ελέγχου, οι ελεγχόμενοι υπο- 
χρεούνται να διευκολύνουν τα ελεγκτικά όργανα, θέτοντας 
στη διάθεση τους κάθε ζητούμενο στοιχείο ή πληροφορία 
που αφορά το συγκεκριμένο έλεγχο, όπως επίδειξη πιστο¬ 
ποιητικών, βεβαιώσεων, παραστατικών εμπορίας λογιστικών 
βιβλίων ή οποιουδήποτε άλλου σχετικού στοιχείου ζητηθεί. 

5. Οι έλεγχοι διενεργούνται από δύο (2) τουλάχιστον ελε¬ 
γκτές και συντάσσεται πρακτικό ελέγχου, είτε διαπιστωθεί 
παρατυπία ή/και παράβαση είτε όχι, το οποίο συνυπογρά¬ 
φεται από τον ελεγχόμενο και υποβάλλεται στον ΟΠΕΓΕΠ. 

6. Η άρνηση συνυπογραφής του ως άνω πρακτικού ελέγ¬ 
χου εκ μέρουςτου ελεγχόμενου, θεωρείται άρνηση ελέγχου 
και συνεπάγεται την παραπομπή του στις Επιτροπές Διοικη¬ 
τικών Κυρώσεων που προβλέπονται στο άρθρο 12 της πα¬ 
ρούσας. Ο ελεγχόμενος μπορεί να συνυπογράφει στο εν λό¬ 
γω πρακτικό καταγράφοντας τις επιφυλάξεις του. 

7. Ο ΟΠΕΓΕΠ χορηγεί στις εκμεταλλεύσεις / επιχειρήσεις 
με τις οποίες έχει συνάψει σύμβαση ελέγχου επίσημα έγ¬ 
γραφα πιστοποίησης όταν διαπιστώνει κατά τους ελέγχους 
που διενεργεί ότι οι εν λόγω εκμεταλλεύσεις/ επιχειρήσεις 
τηρούντους σχετικούς κανονισμούς και τις απαιτήσεις τους 
καθώς και τις διατάξεις της παρούσας. 

8. Τα επίσημα έγγραφα πιστοποίησης που χορηγεί ο ΟΠΕ¬ 
ΓΕΠ δίνουν το δικαίωμα στους επιχειρηματίες να χρησιμο¬ 
ποιούν τις επισημάνσεις του άρθρου 9 της παρούσας. 

Άρθρο 7 

Τήρηση μητρώων 

1. Η αρμόδια ελέγχουσα αρχή συντάσσει και τηρεί ενημε¬ 
ρωμένα μητρώα των ελεγχόμενων εκμεταλλεύσεων/ επιχει¬ 
ρήσεων που δικαιούνται να χρησιμοποιούν τις ενδείξεις που 
αναφέρονται στο παράρτημα III του ΚΑΝ. (ΕΟΚ) 1538/91 ή 
και στο παράρτημα II ή και στο άρθρο 18γ του ΚΑΝ. (ΕΟΚ) 
1274/91 ως έχει τροποποιηθεί και ισχύει, καθώς και μητρώο 
των πιστοποιημένων προϊόντων ειδικών πτηνοτροφικών 
εκτροφών που κυκλοφορούν στην αγορά. 

2. Η εγγραφή στα μητρώα πραγματοποιείται, εφόσον η εκ- 
μετάλλευση/επιχείρηση έχει συνάψει σύμβαση ελέγχου με 
την αρμόδια ελέγχουσα αρχή και έχει τακτοποιήσει έναντι 
αυτής τις οικονομικές της υποχρεώσεις. 

3. Η αρμόδια ελέγχουσα αρχή κοινοποιεί αντίγραφα των 
μητρώωντηςπαρ. 1 στην εποπτεύουσα αρχή, μέχριτο τέλος 
Νοεμβρίου κάθε έτους. 

Άρθρο 8 
Γνωστοποίηση 

1. Οι εκμεταλλεύσεις/επιχειρήσεις που επιθυμούν να χρη- 
σιμοποιήσουντις επισημάνσεις του άρθρου 9 της παρούσας 
οφείλουν εντός 15 ημερών από την ημερομηνία σύναψης 
σύμβασης ελέγχου με τον ΟΠΕΓΕΠ, να γνωστοποιούν τη 
δραστηριότητα τους στις Δ/νσεις Γεωργίας ή Αγροτικής 
Ανάπτυξης των Νομαρχιακών Αυτοδιοικήσεων της έδρας 
της εκμετάλλευσης. 

2. Το έντυπο γνωστοποίησης περιλαμβάνει τουλάχιστον 
τα στοιχεία που αναφέρονται στο υπόδειγμα I, που αποτελεί 
αναπόσπαστο μέρος της παρούσας. 

3. Κάθε αλλαγή στα προαναφερθέντα στοιχεία πρέπει να 
γνωστοποιείται εντός 10 ημερών στις ορισθείσες στηνπαρ. 1 
του παρόντος άρθρου Υπηρεσίες. 

Άρθρο 9 

Επισήμανση - διαφήμιση προϊόντων 
ειδικών πτηνοτροφικών εκτροφών. 

1. Τα αυγά ή το κρέας πουλερικών που τίθενται σε εμπορία 
μπορούν να φέρουν σήμανση που αναφέρεται στο τρόπο 
εκτροφής των πουλερικών κρεοπαραγωγής ή τον τρόπο 
εκτροφής των ωοτόκων ορνίθων ή και στον τρόπο διατροφής 
των ωοτόκων ορνίθων μόνον εφόσον πληρούνται οι προϋπο¬ 
θέσεις της παρούσας και των σχετικών κανονισμών. 

2. Στην επισήμανση ή τη διαφήμιση των εν λόγω προϊόντων 
επιτρέπεται να χρησιμοποιούνται μόνον οι ενδείξεις του πα¬ 
ραρτήματος III του ΚΑΝ. (ΕΟΚ) 1538/91 ή του παραρτήμα¬ 
τος II ή και του άρθρου Ιδγτου ΚΑΝ. (ΕΟΚ) 1274/91 καθώς 
και τα σήματα που προβλέπονται στον Κανονισμό Πιστοποί¬ 
ησης του ΟΠΕΓΕΠ. 

Άρθρο 10 
Εισαγωγές 

1. Η εισαγωγή από Τρίτες Χώρες και διάθεση στην αγορά 
κρέατος πουλερικών ειδικών πτηνοτροφικών εκτροφών επι¬ 
τρέπεται μόνο κατόπιν έκδοσης σχετικής άδειας από την αρ¬ 
μόδια Δ/νση της Γεν.Διεύθυνσης Ζωικής Παραγωγής. Η 
άδεια αφορά μια συγκεκριμένη παρτίδα. Σε περίπτωση εισα¬ 
γωγής νέας παρτίδας απαιτείται νέα άδεια. 

2. Για τη χορήγηση της άδειας, η ενδιαφερόμενη εισαγω¬ 
γική επιχείρηση πριν από την εισαγωγή του κρέατος πουλε¬ 
ρικών που φέρει σήμανση του παραρτήματος III του ΚΑΝ 
(ΕΟΚ) 1538/91, υποβάλλει αίτηση στον ΟΠΕΓΕΠ. Η αίτηση 
πρέπει να συνοδεύεται από το πιστοποιητικό και τον κατά¬ 
λογο που προβλέπεται στο άρθρο 13 του ΚΑΝ. (ΕΟΚ) 
1538/91 προκειμένου να εξακριβωθεί η πλήρωση ή μη των 
απαιτούμενων προϋποθέσεων. Ο ΟΠΕΓΕΠ διαβιβάζει την 
αίτηση με τα συνημμένα δικαιολογητικά και την σχετική ει¬ 
σήγηση του, στην αρμόδια Δ/νση της Γεν.Διεύθυνσης Ζωι¬ 
κής Παραγωγής η οποία προβαίνει και στην έκδοση της 
άδειας εισαγωγής κατόπιν εξετάσεως των δικαιολογητικών. 
Το έγγραφο έκδοσης της άδειας εισαγωγής κοινοποιείται 
στον ΟΠΕΓΕΠ. 

3. Εφόσον εγκριθεί η αίτηση εισαγωγής κρέατος πουλερι¬ 
κών ειδικών πτηνοτροφικών εκτροφών και η ενδιαφερόμενη 
επιχείρηση προχωρήσει στην εισαγωγή, οφείλει να τηρεί αρ¬ 
χεία για τις ποσότητες, τις ημερομηνίες αποστολής και τα 
ονόματα των αγοραστών. Σε περίπτωση που η ίδια επιχείρη¬ 
ση προχωρεί και σε λιανική πώληση, τηρούνται αρχεία μό¬ 
νον όσο αφορά τις ποσότητες καιτις ημερομηνίες πώλησης. 
Τα αρχεία αυτά πρέπει να τίθενται στη διάθεση των ελεγκτι¬ 
κών οργάνωντου Ο.Π.Ε.ΓΕ.Π. καθώς και της αρμόδιας επο- 
πτεύουσας αρχής. 

Άρθρο 11 
Κυρώσεις 

1. Εφόσον κατά την διενέργεια των ελέγχων της παρού¬ 
σας, διαπιστωθούν παρατυπίες όπως: 

α) δήλωση ανακριβών στοιχείων εκ μέρους της εκμετάλ- 
λευσης/επιχείρησης, 

β) πλημμελής εκτέλεση του προγράμματος διαχείρισης 
της πτηνοτροφικής μονάδας, 

γ) πλημμελής τήρηση των όρων που καθορίζονται στη 
σύμβαση ελέγχου ή/και σε άλλες γραπτές δεσμεύσεις, 

και εφόσον η εκμετάλλευση / επιχείρηση δεν συμμορφω¬ 
θεί εντός του καθοριζόμενου από τον ΟΠΕΓΕΠ χρονικού 
διαστήματος επιβάλλεται πρόστιμο μέχρι 1500 ευρώ με την 
διαδικασία του άρθρου 12 της παρούσας. 

2. Εφόσον κατά την διενέργεια των ελέγχων της παρού¬ 
σας, διαπιστωθούν παραβάσεις της κείμενης κοινοτικής και 


εθνικής νομοθεσίας για τα προϊόντα ειδικών πτηνοτροφικών 
εκτροφών, επιβάλλονται οι παρακάτω διοικητικές κυρώσεις, 
με την διαδικασία του άρθρου 12 της παρούσας, ως ακο¬ 
λούθως: 

2.1 Στηνπερίπτωση που διαπιστώνονται παραβάσεις όσον 
αφορά: 

α) Την τήρηση των κανόνων παραγωγής, όπως αναφέρε- 
ται στην παρ. 1 του άρθρου 3 της παρούσας 
β) Την τήρηση των ενδείξεων και σημάτων όπως αναφέ- 
ρονται στο άρθρο 9 της παρούσας, 
επιβάλλονται σωρευτικά οι κάτωθι κυρώσεις: 

I) Αφαίρεση των ενδείξεων και σημάτων του άρθρου 9 της 
παρούσας απόφασης από τα προϊόντα που τυχόν τέθηκαν 
σε εμπορία, με έξοδα και ευθύνη της επιχείρησης 

II) Πρόστιμο, ανάλογο με την βαρύτητα της παράβασης 
και του κύκλου εργασιών της επιχείρησης, μέχρι 15.000 ευ¬ 
ρώ. Στην περίπτωση συρροής των ανωτέρω παραβάσεων, 
επιβάλλεται πρόστιμο μέχρι 25.000 ευρώ, ενώ σε περίπτωση 
υποτροπής αυξάνεται μέχρι 30.000 ευρώ. 

2.2 Στην περίπτωση διαπίστωσης παραβάσεων που αφο¬ 
ρούν την εμπορία των εν λόγω προϊόντων και ειδικότερα: 

α) Τοποθέτηση στην αγορά πτηνοτροφικών προϊόντων 
που δεν έχουν παραχθεί σύμφωνα με τις απαιτήσεις που 
αναφέρονται στη παρ. 1 του άρθρου 3 της παρούσας, με εν¬ 
δείξεις περί του τρόπου εκτροφής ή και διατροφής των ωο¬ 
τόκων ορνίθων, ή με τα σήματα του ΟΠΕΓΕΠ όπως αναφέ- 
ρονται στο άρθρο 9 της παρούσας. 

β) Τοποθέτηση στην αγορά προϊόντων της άνω υποπαρα- 
γράφου 2.2.α του παρόντος άρθρου με ενδείξεις που προ- 
καλούν παραπλάνηση των καταναλωτών και συνιστούν αθέ¬ 
μιτο ανταγωνισμό. 

γ) Τοποθέτηση στην αγορά κρέατος και προϊόντων κρέα¬ 
τος πουλερικών με επισημάνσεις του άρθρου 9 της παρού¬ 
σας που εισήχθησαν από τρίτες χώρες χωρίς την τήρηση 
των διαδικασιών που προβλέπονται στο άρθρο 10 της πα¬ 
ρούσας απόφασης, 
επιβάλλονται: 

I) Αφαίρεση των ενδείξεων και σημάτων του άρθρου 9 της 
παρούσας για όλη τη παρτίδα ή για όλατα προϊόντατα οποία 
φέρουν τις ανωτέρω ενδείξεις, με έξοδα και ευθύνη της επι¬ 
χείρησης, και 

II) πρόστιμο μέχρι 45000 ευρώ λαμβάνοντας υπόψη το μέ¬ 
γεθος της παρτίδας των προϊόντων, τη διάρκεια της εμπο¬ 
ρίας και το κύκλο εργασιών της επιχείρησης. 

3. Εφόσον στις άνω περιπτώσεις διαπιστωθεί ότι ο παρα¬ 
βάτης δεν είναι εγγεγραμμένος στα μητρώα του άρθρου 7 
της παρούσας και έκανε χρήση των προστατευόμενων εν¬ 
δείξεων, ο ΟΠΕΓΕΠ δύναται να προσφύγει στα αρμόδια δι¬ 
καστήρια, αξιώνοντας αποζημίωση. 

4. Στις περιπτώσεις άρνησης ή παρεμπόδισης ή/και εξα¬ 
πάτησης των εντεταλμένων οργάνων ελέγχου κατά την 
άσκηση των καθηκόντων τους, επιβάλλεται πρόστιμο μέχρι 
15000 ευρώ, λαμβάνοντας υπόψη τον κύκλο εργασιών τη 
επιχείρησης. 

5. Στις εκμεταλλεύσεις/επιχειρήσεις που καθυστερούν να 
υποβάλλουν τη γνωστοποίηση του άρθρου 8 της παρούσας 
απόφασης επιβάλλεται διοικητικό πρόστιμο μέχρι 1000 ευ¬ 
ρώ, ανάλογα μετουςλόγους και το διάστημα καθυστέρησης. 

6. Σε όλες τις περιπτώσεις παρατυπιών ή και παραβάσεων 
ο ΟΠΕΓΕΠ, διατηρεί το δικαίωμα διαγραφής των ελεγχομέ- 
νων εκμεταλλεύσεων ή επιχειρήσεων, καθώς και των πιστο¬ 
ποιημένων προϊόντων τους από τα αντίστοιχα μητρώα, που 
προβλέπονται στο άρθρο 7 της παρούσας. 

7. Τα παραπάνω πρόστιμα εισπράττονται κατά τις διατά¬ 
ξεις του Κώδικα Δημοσίων Εσόδων (ΚΕΔΕ) και αποτελούν 
έσοδα του κρατικού προϋπολογισμού. 

Άρθρο 12 

Σύσταση Επιτροπών Εξέτασης Παρατυπιών 
& Παραβάσεων (ΕΠ & Π) και Διαδικασία Επιβολής 
Διοικητικών Κυρώσεων και Προστίμων 

1. Για την εφαρμογή των διατάξεων των άρθρων 10 του 
ΚΑΝ. (ΕΟΚ) 1906/90 και 21 του ΚΑΝ. (ΕΟΚ) 1907/90 συστή- 
νονται οι παρακάτω επιτροπές: 

- Α’βάθμια τριμελής Επιτροπή Εξέτασης Παρατυπιών και 
Παραβάσεων που συγκροτείται από: 

α) Τον προϊστάμενο τμήματος της αρμόδιας υπηρεσίαςτου 
Υπουργείου Γεωργίας ως Πρόεδρο, με τον αναπληρωτή του, 
που ορίζονται από τον Γεν. Γραμματέα του Υπ. Γεωργίας. 

β) Τον προϊστάμενο τμήματος της συναρμόδιας υπηρε¬ 
σίας του Υπουργείου Γεωργίας, με τον αναπληρωτή του, 
που ορίζονται από το Γ εν. Γ ραμματέα του Υπ. Γ εωργίας. 

γ) Έναν υπάλληλο του ΟΠΕΓΕΠ που προτείνεται από τον 
Δ/ντα Σύμβουλο με τον αναπληρωτή του. 

- Β’βάθμια τριμελής Επιτροπή Εξέτασης Παρατυπιών και 
Παραβάσεων, που συγκροτείται από: 

α) Ένα Δ/ντή του Υπουργείου Γεωργίας ως Πρόεδρο, με 
τον αναπληρωτή του, που ορίζονται από το Γ εν. Γ ραμματέα 
του Υπ. Γεωργίας. 

β) Τον προϊστάμενο της Δ/νσης Νομοπαρασκευαστικού 
Έργου και Νομικών Υποθέσεων του Υπουργείου Γεωργίας, 
με τον αναπληρωτή του. 

γ) Τον προϊστάμενο της αρμόδιας υπηρεσίας του ΟΠΕ¬ 
ΓΕΠ με τον αναπληρωτή του, που προτείνονται από τον 
Δ/ντα Σύμβουλο. 

Χρέη Γ ραμματέα στις παραπάνω Επιτροπές εκτελεί υπάλ¬ 
ληλος του ΟΠΕΓΕΠ που προτείνεται με τον αναπληρωτή του 
από το Δ/ντα Σύμβουλο του Οργανισμού αυτού. 

2. Η συγκρότηση των παραπάνω Επιτροπών γίνεται με 
απόφαση του Υπουργού Γεωργίας με την οποία ορίζεται και 
η θητεία τους. Για την αντικατάσταση των μελών κατά τη 
διάρκεια της θητείας τους, τη σύνθεση - συνεδριάσεις - λει¬ 
τουργία και τη λήψη αποφάσεων, εφαρμόζονται οι διατάξεις 
της παρ. 6 του άρθρου 13 και των άρθρων 14 και 15 του Ν. 
2690/1999 (ΦΕΚΑ'45). 

3. Εφόσον κατά την διενέργεια των προβλεπόμενων από 
το Άρθρο 6 της παρούσας ελέγχων διαπιστωθούν παρατυ¬ 
πίες ή και παραβάσεις της κείμενης νομοθεσίας, εθνικής και 
κοινοτικής, για τα Προϊόντα Ειδικών Πτηνοτροφικών Εκτρο¬ 
φών, τα αρμόδια όργανα ελέγχου διαβιβάζουν το πρακτικό 
ελέγχου στον ΟΠΕΓΕΠ, με κοινοποίηση στον πρόεδρο της 
Α’βάθμιας Επιτροπής ΕΠκΠ και στον ενδιαφερόμενο με 
αποδεικτικό επίδοσης προκειμένου να παράσχει τις διευκρι- 
νήσεις του στην Επιτροπή εντός αποκλειστικής προθεσμίας 
15 εργάσιμων ημερών. 

Η τριμελής Α’ βάθμια Επιτροπή ΕΠκΠ καλείται από τον Πρό¬ 
εδρο της με δική του πρωτοβουλία ή κατόπιν αιτήματος του 
ΟΠΕΓΕΠ, εντός 20 ημερών από την υποβολή του Πρακτικού 
Ελέγχου στον ΟΠΕΓΕΠ. Η τριμελής Α’βάθμια Επιτροπή ΕΠ¬ 
κΠ έχει αρμοδιότητα να κρίνει και να επιβάλλει κυρώσεις του 
άρθρου 11 της παρούσας απόφασης. Τα θέματα στην Επι¬ 
τροπή εισηγούνται οι κατά περίπτωση αρμόδιοι υπάλληλοι 
του ΟΠΕΓΕΠ. Στις συνεδριάσεις της Πρωτοβάθμιας Επιτρο¬ 
πής ΕΠκΠ καλείται από τον ΟΠΕΓΕΠ και ο ενδιαφερόμενος 
επιχειρηματίας, ο οποίος μπορεί να παρίσταται αυτοπροσώ¬ 
πως ή με πληρεξούσιο του και να καταθέτει πρόσθετες εξη¬ 
γήσεις ή στοιχεία για την κρινόμενη υπόθεση του. Η απόφα¬ 
ση της Α'βάθμιας Επιτροπής ΕΠκΠ κοινοποιείται άμεσα με 


ευθύνη του ΟΠΕΓΕΠ στον ενδιαφερόμενο επιχειρηματία με 
αποδεικτικό παραλαβής καθώς και στις αρμόδιες υπηρεσίες 
και φορείς για την εκτέλεση της. Κατά της απόφασης της 
Α'βάθμιας Επιτροπής ΕΠκΠ μπορεί να ασκηθεί από τον εν¬ 
διαφερόμενο επιχειρηματία ένσταση εντός 15 εργάσιμων 
ημερών από την ημερομηνία κοινοποίησης της απόφασης 
στον επιχειρηματία. Η ένσταση υποβάλλεται στον ΟΠΕΓΕΠ 
και εξετάζεται από τη Β'βάθμια Επιτροπή ΕΠκΠ. 

4. Στις αποφάσεις της Α’βάθμιας Επιτροπής ΕΠκΠ πρέπει 
να γίνεται μνεία του δικαιώματος προσφυγής στη Β’βάθμια 
Επιτροπή και της σχετικής προθεσμίας. 

5. Τα θέματα στην Β’βάθμια επιτροπή εισηγούνται οι κατά 
περίπτωση αρμόδιοι υπάλληλοι του ΟΠΕΓΕΠ. 

Η τριμελής Β’βάθμια Επιτροπή ΕΠκΠ συγκαλείται από τον 
Πρόεδρο της, με δική του πρωτοβουλία ή κατόπιν αιτήματος 
του ΟΠΕΓΕΠ, εντός 20 ημερών απάτην υποβολή στον ΟΠΕ¬ 
ΓΕΠ της ένστασηςτης παραγράφου 4του παρόντος άρθρου. 

Στις συνεδριάσεις της Β’βάθμιας Επιτροπής ΕΠκΠ καλεί¬ 
ται από τον ΟΠΕΓΕΠ και ο ενιστάμενος επιχειρηματίας ο 
οποίος μπορεί να παρίσταται αυτοπροσώπως ή με πληρε¬ 
ξούσιο του και να καταθέτει πρόσθετες εξηγήσεις ή στοιχεία 
για την κρινόμενη υπόθεση του. Η απόφαση της Β’βάθμιας 
Επιτροπής ΕΠκΠ ή η απόφαση της Α’βάθμιας Επιτροπής 
ΕΠκΠ κατά της οποίας δεν ασκήθηκε ένσταση, καθίσταται 
οριστική ύστερα από επικύρωση της με απόφαση του 
Υπουργού Γ εωργίας και κοινοποιείται άμεσα με ευθύνη του 
ΟΠΕΓΕΠ στον ενδιαφερόμενο επιχειρηματία με αποδεικτικό 
παραλαβής καθώς και στις αρμόδιες υπηρεσίες και φορείς 
για την εκτέλεσή της. 

6. Η Γραμματειακή υποστήριξη των Επιτροπών της παρ.1 
του παρόντος άρθρου, τα έξοδα λειτουργίας τους και οι 
αποζημιώσεις των μελών τους, καθορίζονται με απόφαση 
του Διοικητικού Συμβουλίου του ΟΠΕΓΕΠ, σύμφωνα με το 
άρθρο 35 του Ν. 2637/98 (Α' 200). 

Άρθρο 13 

Μεταβατικές Διατάξεις 

Γιατο χρονικό διάστημα μέχρι 2 μήνες από τη δημοσίευση 
της παρούσας απόφασης, επιτρέπεται η χρήση των ήδη τυ¬ 
πωμένων σημάτων, ταινιών, ετικετών, δακτυλίων με ενδεί¬ 
ξεις, σχετικά με τον τρόπο διατροφής των ωοτόκων ορνίθων 
υπό τον όρο ότι οι ενδιαφερόμενες εκμεταλλεύσεις/επιχει- 
ρήσεις τίθενται άμεσα υπό το σύστημα ελέγχου και πιστο¬ 
ποίησης της παρούσας απόφασης. 

Άρθρο 14 
Γ ενικές Διατάξεις 

Η παρούσα απόφαση εφαρμόζεται με την επιφύλαξη 
εφαρμογής των διατάξεων της Κοινοτικής & Εθνικής Νομο¬ 
θεσίας. 

Με απόφαση του Υπουργού Γεωργίας που δημοσιεύεται 
στην Εφημερίδα της Κυβέρνησης, ρυθμίζεται κάθε λεπτο¬ 
μέρεια για την εφαρμογή των διατάξεωντης παρούσας από¬ 
φασης. 

Από την δημοσίευση της παρούσας στην Εφημερίδα της 
Κυβερνήσεως η 349502/2000 απόφαση των Υπουργών Εθνι¬ 
κής Οικονομίας και Γ εωργίας (ΦΕΚ 533, Β') καταργείται. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 18 Ιουλίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Φ. ΧΑΤΖΗΜΙΧΑΛΗΣ 

ΥΠΟΔΕΙΓΜΑ I 


ΕΝΤΥΠΟ ΓΝΩΣΤΟΠΟΙΗΣΗΣ ΔΡΑΣΤΗΡΙΟΤΗΤΑΣ ΠΤΗΝΟΤΡΟΦΙΚΩΝ 
ΜΟΝΆΔΩΝ ΕΙΔΙΚΩΝ ΜΕΘΟΔΩΝ ΕΚΤΡΟΦΗΣ 

ΚΑΝ (ΕΟΚ) 1274/91 η και ΚΑΝ (ΕΟΚ) 1538/91 
(η συμπλήρωση του εντύπου είναι υποχρεωτική, τα δηλούμενα 
στοιχεία θεωρούνται εμπιστευτικά και επέχει θέση 
Υπεύθυνης Δήλωσης) 


Πρός: 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ 


Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ/ΓΕΩΡΓΙΑΣ* 

*(διαγράφετε κατά περίπτωση) 

Ταχ. Δ/νση:. 

Ταχ. Κωδ. :. 

ΠΡΟΣΩΠΙΚΑ ΣΤΟΙΧΕΙΑ ΙΔΙΟΚΤΗΤΗ η ΝΟΜΙΜΟΥ ΕΚΠΡΟΣΩΠΟΥ 

Ονομα:.Επώνυμο:. 

Πατρώνυμο:. 

Ταχ. Δ/νση:.Ταχ. Κωδ:. 

Επάγγελμά:. ΑΔΤ:.. 

ΑΦΜ:.Τηλ:. Εβχ:. 

ΕΙΔΟΣ ΔΡΑΣΤΗΡΙΟΤΗΤΑΣ 


1)-ΠΑΡΑΓΩΓΗ ΑΥΓΩΝ 


-ΣΥΣΚΕΥΑΣΤΗΡΙΟ ΑΥΓΩΝ 


-ΕΜΠΟΡΙΑ ΑΥΓΩΝ I-1 

(Σημειώστε με «χ» ότι σας αφορά) 

ΑΝΑΦΕΡΑΤΕ ΤΗ ΧΡΗΣΙΜΟΠΟΙΟΥΜΕΝΗ ΕΠΙΣΗΜΑΝΣΗ ΑΝΑΛΟΓΑ ΜΕ ΤΗ 
ΜΕΘΟΔΟ ΕΚΤΡΟΦΗΣ- ΔΙΑΤΡΟΦΗΣ:. 


2)-ΠΑΡΑΓΩΓΗ ΚΡΕΑΤΟΣ ΠΟΥΛΕΡΙΚΩΝ Γ | 

-ΣΦΑΓΕΙΟ Γ .1 

-ΤΕΜΑΧΙΣΤΗΡΙΟ/ΤΥΠΟΠΟΙΗΤΗΡΙΟ ΚΡΕΑΤΟΣ Γ.. I 

-ΕΜΠΟΡΙΑ I..1 

(Σημειώστε με «χ» ότι σας αφορά) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


-ΑΝΑΦΕΡΑΤΕ ΤΟ/ΤΑ ΕΙΔΟΣ/-Η ΤΩΝ ΠΟΥΛΕΡΙΚΩΝ: 


-ΑΝΑΦΕΡΑΤΕ ΤΗ ΧΡΗΣΙΜΟΠΟΙΟΥΜΕΝΗ ΕΠΙΣΗΜΑΝΣΗ ΑΝΑΛΟΓΑ ΜΕ ΤΗ 
ΜΕΘΟΔΟ ΕΚΤΡΟΦΗΣ:. 


3) Σ ε κάθε περίπτωση αναφέρατε τυχόν παράλληλη παραγωγή- 
μεταποίηση-εμπορία συμβατικών προϊόντων:. 


4) Αναφέρατε τον αριθμό πρωτοκόλλου και ημερομηνία έκδοσης 
της άδειας λειτουργίας της εκμετάλλευσης/επιχείρησης 
καθώς και την αρχή έκδοσης:. 


5 ) Αναφέρατε την ημερομηνία υπογραφής επίβλεψης με τον 
ΟΠΕΓΕΠ και τον αριθμό σύμβασης:. 


6 ) Με το παρόν έντυπο δηλώνω ότι τα στοιχεία που 
αναγράφονται είναι αληθή και αναλαμβάνω την υποχρέωση να 
πραγματοποιώ τις δηλούμενες εργασίες σύμφωνα με τους 
κανόνες που αναφέρονται στα παραρτήματα III και IV του 
ΚΑΝ (ΕΟΚ) 1274/91 και IV του ΚΑΝ (ΕΟΚ) 1538/91 όσον 
αφορά τη παραγωγή, και το παράρτημα II και το άρθρο 18γ 
του ΚΑΝ (ΕΟΚ) 1274/91 και το παράρτημα III του ΚΑΝ (ΕΟΚ) 
1538/91 όσον αφορά την επισήμανση, όπως αυτοί 

τροποποιούνται και ισχύουν* 


Ημερομην ία:. 

Τόπος:. 

0/Η Δηλών/ούσα 


(ονοματ επώνυμο) 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ 


Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ/ΓΕΩΡΓΙΑΣ 

Ημερομηνία παραλαβής:. 

Αριθμ. Πρωτ:. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















